title: -QOʻSHIMCHA MASHGʻULOT - 9-sinf Informatika va axborot texnologiyalari
text: Belgilar orasidagi interval
  Bu oʻlchov birliklari, inson ism-sharifining bosh harfi yoki
  sahifa raqami kabi baʼzi soʻz yoki element uchun zarur. Ushbu
  misolda belgilar orasida turli intervallar boʻlishini koʻrishingiz
  mumkin. Odatda, matndagi belgi orasidagi intervalning
  turlicha boʻlishi yoki
  umuman boʻlmasligi matn bilan ishlash
  dasturiga bogʻliq boʻladi. Matn muharriri bu boʻyicha yakuniy
  xulosasini berganidan soʻng, korrektor butun matndagi belgilar
  orasidagi interval uchun oʻsha usulni qoʻllashi kerak boʻladi.
  Belgilar orasidagi intervallarning turli xil koʻrinishlari mavjud:
  • 65 kg yoki 65kg;
  • Mrs. D P Mipet, Mrs DP Mipet, Mrs D. P. Mipet, Mrs. D.P. Mipet;
  • p.398, pg.398, p. 398, pg. 398.
  Hujjatdagi barcha belgilar orasidagi interval izchil ekanligiga
  ishonch hosil qilish uchun matnni tekislamasligingiz lozim,
  chunki bu harakat jumla oxiriga matn notekis bo‘lmasligi
  uchun satrni toʻldiradi, natijada soʻzlar orasiga qoʻshimcha
  bo‘sh joylar qoʻshilishiga olib kelishi mumkin.
  Harfning mos shakli
  Bu hujjatning muayyan qismida bosh harf yoki kichik
  harfdan foydalanish va butun hujjatda unga amal qilishni
  anglatadi. Baʼzan sarlavha faqat bosh harf bilan yoziladi va
  unda kichik sarlavhaning faqat birinchi harfi bosh harfda,
  qolganlari kichik harfda yozilishi mumkin. Matn bilan ishlash
  dasturining
  Proofing (korrektura) parametridagi
  AutoCorrect
  (avtotuzatish) uskunasi sizga bosh va kichik harfning butun
  hujjat boʻylab siz oʻrnatgan parametrda boʻlishini taʼminlaydi
  (qarang: 15.04-rasm).